भोपाल. उपनगर की सबसे बुजुर्ग महिला गिरजा देवी सोनी 107 साल की उम्र में भी समाजसेवा के क्षेत्र में सक्रिय हैं। तहसील बनखेड़ी, जिला होशंगाबाद में 21 दिसंबर 1908 में जन्मी गिरजा देवी का विगत सोमवार को 108 वां जन्मदिवस था।
इस साल उन्होंने जन्मदिन पर रोज की तरह ईश्वर का ध्यान किया और सभी की खुशहाली की कामना की। सुबह से रात तक अपना हर काम खुद करने वाली गिरजा देवी का साथ अभी तक न तो आंखों ने छोड़ा है, न हाथ-पैरों ने। उनकी दिनचर्या सेहतमंद रहने के लिए टिप्स की तरह है। गिरजा देवी की दिनचर्या सेहतमंद रहने के गुर सिखाती है। वह ब्रह्ममुहूर्त में उठती हैं। दैनिक क्रियाओं के बाद 10 मिनट योग करती हैं। दोपहर तीन से शाम तक रामायण या भजन सुनती हैं।
awa_Deva hin_Deva